اسلام آباد (اے پی پی) چین پاکستان اقتصادی راہداری ڈٹ ملکی شونداری کن المی ءِ۔ سی پیک اتھارٹی پارینے کہ ساڑی آ دین انا سوب آن پاکستان نا زرگزرانی شونداری آ منفی زہم تمانے، ولے سی پیک نا ڈٹ ملک ءِ پین زرگزرانی تنکی ٹی اختہ مننگ آن بچفنگ نا سوب مریک۔ سی پیک اتھارٹی کمامدارآتارداٹ چین نا کنڈآن اسہ پٹی اسہ شاہراہ نا گام گیج نا علمبردار ڈٹ سی پیک تسلسل اتون پاکستان نا راجی و اقتصادی شونداری ءِ ترند کننگ کن کوشست کننگ ءِ۔ چین پاکستان اقتصادی راہداری ڈٹ (سی پیک) نا رداٹ 874 میگاواٹ سکھی کناری ہائیڈل پاور ڈٹ آ کورونانا دین آن پد ہم کاریم ترندی اٹ برجاءِ۔ سی پیک اتھارٹی کمامدارآتارداٹ سکھی کناری کے پی ہائیڈل پاور ڈٹ آ کاریم 50 درسد پورو مسنے۔ دا ڈٹ آن دریائے کنہاراٹی 1.963 بلین ڈالر نا زرکاری آن 4250 روزگار نا وارخواہی ودی مسنے۔ کورونا وائرس نا سوب ڈٹ آ کاریم زہمی متنے۔ دا ڈٹ انا 2022ئٹی پورو مننگ نا گمان کننگ انگ ءِ۔
